**„**Dr. Ján Šály, člen výboru združenia a člen MMV :

Oficiálne nevidené fašistické maniere vo Svete,

v európskom priestore a v Slovenskej republike

v tretej dekáde 21. storočia

(Určené pre potreby NEF Hospodársky klub, vytvorené: Dr. Ján Šály, © máj 2021)

Vážené dámy a páni – Excelencie - priatelia.

Položme si na úvod otázku: Aký je vlastne ten moderný fašizmus ?

Skúsim to naformulovať zo širšej historickej perspektívy, aby sme sa utvrdili, že každý imperiálny model vedie k fašizmu a neobjavuje sa len v moderných dejinách. Východiskom z tohoto marazmu v Európe majú v rukách na neuverenie práve Slovania, tí razia ideu multipolárneho sveta. Nie nadarmo sa u nás hovorí: „*Nepozeraj na cudzí chlieb, ale zarob si na vlastný“.* Tisíce rokov sa civilizácie vnútorne delia vždy na veľké skupiny, vedúce medzi sebou sociálne vojny. Vojna sa dokonca stala genetickým produktom ľudstva. Našťastie je to len dočasným znakom vzájomných vzťahov civilizácií, podliehajúcim ako všetko na svete, Zákonu času. Prorežimný ideológovia nás učia pomenovávať vojny rôznymi názvami hybridná, elektronická, obchodná, ideologická... Ak by som mal definovať čo tá vojna vlastne je, tak je to práve o tom „cudzom chlebe“. Teoreticky povedané, **vojna je súbor opatrení na zmocnenie sa cudzích, surovinových, energetických a ľudských zdrojov.** Vojna to už dávno nie je „...pokračovaním politiky, inými prostriedkami...“, to nám ľudstvu malo byť už dávno jasné - minimálne po vynájdení atómového holokaustu.

Zo základných vzťahov ovládajúcich zatiaľ každú civilizáciu, je možné vyčleniť tri hlavné skupiny:

1. vzťahy ekonomické, ovládajúce celú spoločnosť a každého z nás a v poslednej inštancii dokonca až na biologickej úrovni.
2. vzťahy politické sú reprezentované politickou mocou. Tu stačí pripomenúť, že tu ide o praktickú schopnosť  uplatňovania riadiacej funkcie nad prvou a treťou úrovňou spomínaných základných vzťahov. Tá tretia úroveň sú,
3. vzťahy ideologické , ktoré tvoria mozgovú armatúru individuálneho vedomia, každého z nás a súčasne formujú aj spoločenské vedomie ľudí.

Po tomto čo najkrátšom teoretickom expozé, sa nám určite aj farebné štátne prevraty javia v inom svetle. Tieto sú totiž lacnejšie a krvavé len pre domácich obyvateľov, ochotne sa vraždiacich navzájom.  Stále nám tu rôzni „picmunďáci“ z tzv. „piatej kolóny“ pomocou médií a mimovládok predkladajú, ako je na Západe lepšie, aj Slnko tam svieti inak, aká je tam úžasná sloboda, len domáce obyvateľstvo Slovenska sa o tom prakticky presvedčiť nemôže, lebo tam nežije. Ideológia založená na tom, že za západnými kopcami aj Slnko svieti inak, je len produktom odložených potrieb v nedostatkových ekonomikách. Také sú dnes všetky - a bez rozdielu. Pre tento typ ekonomiky je charakteristické, výrobca nie je priamo spojený s výrobkom cez výrobné prostriedky a tým dochádza k deľbe. Tisíce rokov sa tak deje sprostredkovane cez trh a majiteľov statkov. Akonáhle sa hromadná výroba zmení na individualizovanú, k čomu spejeme priemyselnej revolúcii „Ver.4.0“, zmenia sa aj tieto pomery. **Prastarý základ súčasného marazmu spočíva v odložení uspokojovania ľudských potrieb obyvateľstva**.  Napríklad v kresťanskej ideológii dôjde k ich naplneniu a uspokojeniu až po smrti – teda nie za plodného života ľudí.

Keďže vo filozofickej rovine **moc prestavuje schopnosť riadiť niečo prakticky**, tak by každý človek v spoločnosti mal  mať možnosť konať a rozhodovať suverénne. Zatiaľ suverénne rozhodovať je možné len v korupčnom a zlodejskom jednaní predstaviteľov politických strán a vlád. Tam je suverenita suverenitou kriminálnikov, ale v žiadnom prípade nie je a nebude suverenitou radového občana. A o tom ten nový fašizmus je.

Osobne som si už pred desiatkami rokov vypočul prednášku Yehezkela Drora emeritného profesora politológie na Hebrejskej univerzite v Jeruzaleme na tému, nediplomaticky povedané, o mäknutí mozgu vlád. Inak s diplomatickým akcentom sa to volalo **„Premena centrálnej mysle vlád“**. V prednáške profesor konštatoval, že: *„vládnutie sa musí prispôsobiť meniacim sa podmienkam, aby si vlády vybudovali a udržiavali adekvátnu kapacitu na vládnutie.“* Pre súčasný stav vládnutia v SR by bola takáto prednáška niečím, čo v žiadnom prípade nie sú schopní jej členovia prečítať a nie to ešte pochopiť.

Ako vtedy profesor hovoril. *„Zvlášť dôležité je budovať schopnosti riadiť od najnižšej úrovne cez komunálne a regionálne autonómie a široké spoločenské schopnosti riešenia problémov, aby sa nevytvoril deformovaný obraz potrebných zlepšení vládnutia.“*

To, že vlády tak nečinia, vedie k porušovaniu ľudských práv a doslovne k fašistickému voluntarizmu. (napríklad aj u súčasnej vlády na Slovensku). Súčasný svet a jeho prechodná podoba je zatiaľ výslednicou dvoch súperiacich síl, **americkej elity** a  **svetovej globálnej elity**. Najvypuklejšie prebieha teraz tento boj na území Spojených štátov. Výsledkom bude pád modelu „PAX Amerika“, ktorú nahradí niektorá z alternatív ponúkaná, napríklad Davosom, teda prof. Swabom, prof. Yunusom z Bangladéša, ale aj Nemeckom a Spojenými štátmi, tam dokonca až v dvoch vydaniach a zdá sa, že tiež životaschopných.

Osud Slovenska po posledných voľbách a nástupom Matovičovej vlády , sa v mnohom podobá osudu domorodého obyvateľstva v koloniálnych krajinách a najmä v USA. Aj na Slovensku bolo obyvateľstvo dávno pred mesiášskym príchodom Matoviča na politickú scénu, najprv zbavené majetku, čiastočne pôdy, potom aj dôstojnosti a nakoniec za pôsobenia „spasiteľa Matoviča“, aj takmer všetkých ľudských práv – v mene Pandémie Covid-19. Obyvateľstvo Slovenska je systematicky mediálne klamané týmto obdivovateľom fašizmu už viac ako rok .

Extrémny individualizmus, tiež „papalášizmus“ tzv. elít na Slovensku, je ďalším zo znakov moderného fašizmu. Slovenská vláda svojim nekonaním v dobe biohazardu s COV-19, napríklad neposkytnutím riadnej zdravotnej starostlivosti po zistení nákazy, sa zaradila antihumánnosťou ku klasickým diktatúram. Je plne zodpovedná za straty na životoch našich obyvateľov. **Nepredpokladám, že sa tento stav zmení po nedávnej rekonštrukcii vlády, ktorú si vláda s prezidentkou republiky pomýlila s rekorytarizáciou.**

Pripomeňme si slová niektorých vládnych potentátov a nebojím sa povedať že „nádejných“ fašistov. Minister obrany Naď, ktorý hrubo zneužil armádu SR proti obyvateľstvu pri testovaní na COV-19, mal tú drzosť, keď na oprávnené verejné protesty občanov voči protiústavným postupom vlády, reagoval slovami: "Ja normálnych ľudí nevidím demonštrovať, iba opice, bitkárov, extrémistov a psychopatov" . Pre vtedajšieho predsedu vlády Matoviča, ako aj predstaviteľom najsilnejšieho parlam,entného zoskupenia, sú občania citujem: „sráči“, prípadne „psie“ plemeno. To je vyjadrenie, tak na úrovni pubertálneho decka a nie predsedu vlády. Pochybným testovaním, ešte pochybnejšími testami, dokonca v rozpore s varovaniu odborníkov, sa diktátorskými rozhodnutiami postaral o rozšírenie nákazy a následne zvýšenia počtov obetí obyvateľov. O Hitlerovej NSDAP sa vyjadril: **„...*myslím, že NSDAP bola najväčšia politická strana, a keď akože kvalita politickej strany sa meria podľa počtu členov, tak oni mali myslím 25 miliónov, takže máme ambíciu prekonať NSDAP... “* Jedinečný to vzor pán bývalý premiér, skutočne jedinečný.**

**Úrad verejného zdravotníctva pod vedením Mikasa sústavne porušuje ústavu SR ako na bežiacom páse. Dokonca hneď v dvoch rovinách. Vydávaním nezákonných vyhlášok a udeľovaním výnimiek k vyhláškam. Generálny prokurátor JUDr. Žilinka napadol tento stav, a čuduj sa svete, „mikasov úrad“ kompetenčne nespôsobilý na takýto úkon, bude vraj preskúmavať činnosť generálneho prokurátora. To je niečo čo ešte svet nevidel a tak ľahko neuvidí. Štát je podľa hlavného hygienika Mikasa asi bábkové divadlo, kde on je riaditeľom. Na vedenie bábok odborníka máme. Ale len na vedenie bábok. Bábkarka pani Remišová totiž preukázala svoju „neskonalú nekompetentnosť“ na poste ministerky, kedy bezdôvodne odstránila zabezpečovacie a šifrovacie prvky vládnej siete GOVNET, pri čom zneužila políciu. Jej postoj k tzv. vládnej kríze a jej riešeniu len potvrdil jej obhajobu súčasných pomerov a neskonalú zaľúbenosť do vlastnej kariéry. Obraz tohto „vládnutia“ je trápny nielen doma, ale aj v zahraničí.**

**Naša bieda má pokračovanie v tom, že** nemocnice nám vláda postavila doslovne do polohy bývalých vyhladzovacích fašistických ustanovizní.

Čim? Nekompetentnosťou vlády, rozkrádaním štátneho majetku cez rôzne nastrčené firmy a porušovaním ekonomických zákonov pri nákupoch, neprideľovaní hlavne zdravotníckeho materiálu, účinných liekov nemocniciam, napríklad na úkor nákupu pochybných testov, vakcín a podobne.

Vláda dokonca priamo likviduje aj právo na štátnu suverenitu Slovenska. Požaduje, aby sa Slovensko podriadilo diktátu, ktorý je dokonca v rozpore nielen so záujmami nášho štátu, ale aj so záujmami EÚ. Fašistické heslo „Drang nach Osten“ sa zmenilo na heslo „ruskej hrozby“, ale cieľ je rovnaký, parcelácia krajín Strednej a Východnej Európy. To určite nie je želaním väčšiny občanov Slovenska ani obyvateľov EÚ. To je len názor vládnucej svetovej militantnej soldatesky, predstavovanej na Slovensku napríklad novou armádnou koncepciou MO SR. Vedenie tohto rezortu ani v najmenšom nepochopilo, že dnes vojny neprebehajú medzi štátmi, ale vo vnútri štátov. Práve tomu sa prispôsobil aj moderný fašizmus. Nezvládnutie komunikácie vlády s obyvateľstvom Slovenskej republiky počas pandemického stavu dohnalo obyvateľstvo k zberu podpisov na referendum, ktoré si kladie za ciel zmeniť tento stav novými voľbami. Otvorený militantný diktát, akým majú ľudia myslieť, sa obyvateľstvu vnucuje v poslednej dobe udeľovaním súhlasu na názor od majiteľov pravdy – súkromných médií. Ak ešte má niekto ešte ilúzie, že sme ešte demokraciou krajinou, prosím!, ale demokracia skončila už dávno a to privatizáciou majetku štátu. Od tej doby Slovensko postupne hnedne.

To, že fašizmus je nevyhnutnou etapou konca imperializmu a impérií končiaci obyčajne vojnou, to sme sa už mali možnosť presvedčiť, a to nie len z histórie Talianska, Nemecka, Maďarska... Stále totiž platí známa vojnová rovnica „Hyperinflácia + fašizmus = vojna“. To že sa pripravuje nová vojna, svedčí aj pohyb vojsk cez naše územie. Podľa stavu vojenských príprav Ukrajiny sa dá odhadnúť, že k tomu môže dôjsť už teraz v máji. Okrem toho, ukrajinský prezident Zelenský podpísal 24. marca výnos č. 117/2021, ktorým aktivuje ukrajinskú armádu k opakovanému dobytiu území na východe a ich zjednoteniu sa s Ukrajinou. Výnos možno chápať aj ako vyhlásenie vojny, v ktorej by sa bojovalo pod cudzou vlajkou s Ruskom a to do posledného Ukrajinca. USA už vyhlásilo viacerými kanálmi, že v prípade konfliktu by bolo na strane Ukrajiny a podporovalo ju. Priama pomoc USA by bola vypovedaním vojny Rusku zo strany USA a teda svetový konflikt o ten sa fašizujúca anglosaská politika určitých kruhov usiluje už roky. Zatiaľ Ukrajina nie je členom NATO ani členským štátom EÚ a tak nevidím ani dôvod podpory tohto zamrznutého konfliktu zo strany žiadneho člena NATO a tobôž nie bez kolektívneho rozhodovania tejto organizácie a diplomatických rokovaní.

Žiaľ popísané tendencie a javy nie sú len akousi pochybnou výsadou Slovenska, ale je ich možné pozorovať v mnohých krajinách sveta. Aby sme boli historicky spravodlivý, tak na sfašizovaní Ukrajiny, sa podieľali aj niektorí naši politici postojom k dianiu, kedy nedokázali zaujať kritický postoj k zjavným prejavom fašizmu na Ukrajine.

Čo povedať záverom: "*Fašizmus nie je len výsadou Nemcov, je všade, vo všetkých národoch, rasách, náboženstvách, je vlastný všetkým ľudom, ktorí nevedia čo je tolerancia...“* . To napísal v Jiří Hanibal český režisér, scenárista, spisovateľ v diele **„S pečetí viny“.** Len malý môj dodatok, v duchu tejto myšlienky. Musím konštatovať - Áno - fašizmus prežíva. A skutočne je tu s nami a bez medziľudskej tolerancie, kritiky toho doslovne darvinistického individualizmu a dystopického transhumanizmu spoločensky naďalej prežíva.

Ďakujem za pozornosť.